  Наталья Тетерина 2018-тӥ ар понна Удмурт Элькунысь устозэ егит парез Шаркан черкогуртын «Эктоника. Табань Fest» шулдыръяськонын быръёзы. «Кутэзлы каб 2018» вожвылъяськон Тол Бабайлэн усадьбаяз 14-тӥ пӧсьтолэзе радъяськоз. Со сярысь ивортодэтъя «Удмуртия» агентстволы конкурсэз радъясь, Тол Бабайлэн усадьбаысьтыз ӧнерчи Марина Меньшикова вераз. Солэн кылъёсызъя, вожвылъяськон егит паръёс пӧлын ке но ялэмын, отчы котькӧня арлыдъем кузпалъёсты куто. Озьы ик семья кылдытыны малпасьёс но ужрадэ пыриськыны быгато. Ми ваньзэсты кутӥськом. Шуом озьы, арлыдъя егит 40 аресозь (лыдъяське - ред.), но мылкыд егит ке, 50 аресын но егит. <…> Кылсярысь, коть ӝыны ар ӵош уло ни, но пара ни со. Мон шуко ук, документсэс ум эскере. Пар ке пар. Оло, соос толэзьзэ уло но малпазы асьсэдыз эскерыны та конкурсын Марина Меньшикова, вожвылъяськонэз радъясь«Кутэзлы каб 2018» вожвылъяськонын паръёс сизьым пумо эскеронъёс пыр ортчыны кулэ. Тросэз соос пӧлысь семьяен улонын кулэ луись ужъёсын герӟаськемын, кылсярысь, ву ваён, пу вандон, мильым пыжон. Творчествоя быгатонлыксэс «Визитная карточка» но «Эктон» конкурсъёсын возьматыны быгатозы. Вожвылъяськонэ пыриськыны мылкыд карисьёслэсь куриськонъёссэс 29-тӥ инвожоозь куто.  Марина Меньшикова пусйиз, туэ «Кутэзлы каб» вожвылъяськон кыкетӥзэ ортчоз ни. Нырысетӥез валля арын радъяськиз но Шаркан, Дэри но Красногорск ёросысь 6 паръёсты люказ. Туэ ужрадэ пыриськыны мылкыд карисьёслэсь вить куриськон вуиз ни. Туннэ нуналлы вить куриськон вань. Палэнысез Эгралась гинэ ай. Кылемез Шаркан ёросысь но Шарканысь Марина Меньшикова, вожвылъяськонэз радъясьВатсалом, вожвылъяськонэ пыриськон понна куриськонъёсты marinamarianna79@yandex.ru электрон адресъя куто. Тегъёс: Шаркан Удмуртия семья Мерлык Атайёслэнкенешсы  